Marš solidarnosti: Za Europu otvorenu prema izbjeglicama

Nekoliko stotina građana okupilo se na Trgu žrtava fašizma na skupu podrške izbjeglicama, gdje su minutom šutnje odali počast žrtvama terorističkih napada

<p>Nekoliko stotina građana okupilo se u subotu na Trgu žrtava fašizma u Zagrebu na skupu podrške izbjeglicama, gdje su minutom šutnje odali počast žrtvama terorističkih napada u Parizu te pozvali vlade i institucije Europske unije da pokažu humanost i solidarnost, osiguraju migrantima sigurne puteve i pristup teritoriju EU, a potom su krenuli ulicama grada u "Marš solidarnosti: Za otvorenu Europu!".</p><p>Krenuli su s Trga žrtava fašizma u povorci i s transparentima na kojima je pisalo "Marš solidarnosti", "Solidarnost nema granica", "Za otvorenu Europu" preko Trga kralja Tomislava do Trga Europe. Prolazeći ispred Francuskog veleposlanstva položili su pet crvenih ruža za žrtve terorističkih napada u Parizu. Na svakom od punktova održali su govore. Na Trgu Europe govore su održali i aktivisti iz Srbije i Slovenije, a bubnjarski sastav "Vibrice" bubnjao je u ritmu afričke glazbe.</p>